Et lavt uddannelsesniveau og en lavere indkomst kan være nogle af forklaringerne på, at Nordjylland ikke yder så meget til landsindsamlinger, som resten af landet, det skriver metroXpress. I den anden ende af skalaen er Midtjylland, som giver mest pr. husstand. Tallene stammer fra Røde Kors fra sidste års landsindsamling kort efter katastrofen i Haiti. Her viser det sig, at husstande i Nordjylland i gennemsnit kun gav 5,83 kroner hvorimod husstandene i Midtjylland gav 7,41 kroner. Der er indsamling til ofrene ved Afrikas Horn lørdag den 27. august.

Opsummering:
Nordjyske husstande scorer en bundplacering, når det drejer sig om at samle ind til nødhjælp.